Wolfgang Seidel je pokojni nemški dirkač Formule 1. Debitiral je v sezoni 1953, ko je nastopil le na domači dirki za Veliko nagrado Nemčijein zasedel šestnajsto mesto. Po daljšem premoru je v sezoni 1958 nastopil na treh dirkah, toda vselej odstopil. V sezoni 1960 pa je na predzadnji dirki sezone za Veliko nagrado Italije zasedel deveto mesto, kar je njegov najboljši rezultat kariere. V sezoni 1961 je na štirih dirkah dosegel le eno uvrstitev na sedemnajsto mesto, v naslednji sezoni 1962 pa na treh dirkah nobene. Za tem ni nikoli več dirkal v Formuli 1. Umrl je leta 1987.